A határmenti települést 1418 és 1711 között számos alkalommal feldúlták, hol a magyarok, a törökök, Bocskai hajdúi vagy Rákóczi kurucai. Az ellenséges hadak miatt tüzekkel figyelmeztető rendszert építettek ki a hegytetőkre; Neudauban a Hackkogel csúcsán volt ilyen állomás. Emellett - főleg a 16. század végén - pestis, később kolera dúlt a környéken. 1711 után német - elsősorban sváb - családokat telepítettek be Naudauba a megritkult lakosság pótlására.